ประกาศคณะกรรมการกํากับตลาดทุนที่ ทจ. 36/2561เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์(ฉบับที่ 12)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 56 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 5) พ.ศ. 2559 คณะกรรมการกํากับตลาดทุนออกประกาศไว้ดังต่อไปนี้ข้อ ๑ ให้ยกเลิกความในข้อ 21 ของประกาศคณะกรรมการกํากับตลาดทุน ที่ ทจ. 44/2556 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556 และให้ใช้ความต่อไปนี้แทน"ข้อ 21 ให้บริษัทที่ออกหลักทรัพย์ส่งเอกสารดังต่อไปนี้ ต่อสํานักงานพร้อมกับการจัดส่งงบการเงิน(1) หนังสือรับรองงบการเงินตามแบบ 56-3 ท้ายประกาศนี้ เว้นแต่บริษัทที่ออกหลักทรัพย์ที่เป็นบริษัทที่อยู่ภายใต้บังคับของบทบัญญัติตามหมวด 3/1 แห่งพระราชบัญญัติหลักทรัพย์และตลาดหลักทรัพย์ พ.ศ. 2535(2) บทสรุปประเภทรายงานของผู้สอบบัญชีตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้สอบบัญชีในตลาดทุน โดยให้จัดส่งตามวิธีการที่กําหนดในข้อ 39 วรรคสอง" ข้อ ๒ ให้ยกเลิกความในข้อ 39 และข้อ 40 ของประกาศคณะกรรมการกํากับตลาดทุน ที่ ทจ. 44/2556 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556 และให้ใช้ข้อความต่อไปนี้แทน"ข้อ 39 ให้บริษัทที่ออกหลักทรัพย์จัดส่งรายงานที่แสดงฐานะการเงินและผลการดําเนินงานต่อสํานักงานตามรูปแบบและวิธีการดังต่อไปนี้ (1) กรณีบริษัทที่ออกหลักทรัพย์เป็นบริษัทที่มีหุ้นหรือใบสําคัญแสดงสิทธิอนุพันธ์เป็นหลักทรัพย์จดทะเบียนในตลาดหลักทรัพย์แห่งประเทศไทย ให้ส่งข้อมูลดังกล่าวในรูปแบบข้อมูลอิเล็กทรอนิกส์ผ่านระบบการรับส่งข้อมูลของตลาดหลักทรัพย์แห่งประเทศไทยตามแนวทางที่ตลาดหลักทรัพย์แห่งประเทศไทยกําหนด โดยให้ถือว่าการส่งข้อมูลผ่านระบบข้างต้นเป็นการส่งรายงานต่อสํานักงานตามประกาศนี้ (2) กรณีบริษัทอื่นนอกจาก (1) ให้ส่งข้อมูลดังกล่าวในรูปแบบเอกสารสิ่งพิมพ์ต่อสํานักงานจํานวนหนึ่งชุด และในรูปแบบข้อมูลอิเล็กทรอนิกส์ผ่านระบบการรับส่งข้อมูลตามแนวทางที่สํานักงานกําหนด ทั้งนี้ ในกรณีเป็นการส่งรายงานประจําปีให้ปฏิบัติตามข้อ 40ให้บริษัทที่ออกหลักทรัพย์จัดส่งบทสรุปประเภทรายงานของผู้สอบบัญชีตามข้อ 21(2) ต่อสํานักงานในรูปแบบข้อมูลอิเล็กทรอนิกส์ผ่านช่องทางอย่างใดอย่างหนึ่งดังต่อไปนี้(1) ระบบการรับส่งข้อมูลอิเล็กทรอนิกส์ของสํานักงาน ตามแนวทางที่สํานักงานกําหนด ในกรณีที่ไม่เข้าเงื่อนไขตาม (2)(2) ระบบการรับส่งข้อมูลของตลาดหลักทรัพย์แห่งประเทศไทยตามแนวทางที่ตลาดหลักทรัพย์แห่งประเทศไทยกําหนด เมื่อสํานักงานได้ประกาศแจ้งให้บริษัทที่ออกหลักทรัพย์เริ่มจัดส่งข้อมูลต่อตลาดหลักทรัพย์แห่งประเทศไทยให้ทราบเป็นการทั่วไป ข้อมูลที่ส่งต่อสํานักงานทั้งในรูปแบบเอกสารสิ่งพิมพ์และข้อมูลอิเล็กทรอนิกส์ต้องมีข้อความถูกต้องตรงกัน และต้องไม่มีการแสดงข้อความอันเป็นเท็จในสาระสําคัญ หรือปกปิดข้อความจริงอันเป็นสาระสําคัญที่ควรบอกให้แจ้งข้อ 40 ในการจัดทําและส่งรายงานประจําปีต่อสํานักงาน บริษัทตามข้อ 39 วรรคหนึ่ง (2) อาจจัดทําในรูปแบบเอกสารสิ่งพิมพ์ หรือแผ่นบันทึกข้อมูล หรือข้อมูลอิเล็กทรอนิกส์ ตามแนวทางที่สํานักงานกําหนด โดยคํานึงถึงความน่าเชื่อถือของวิธีการในการรักษาความครบถ้วนและไม่มีการเปลี่ยนแปลงใดของข้อความ ข้อมูลในรายงานประจําปีที่ส่งต่อสํานักงานตามวรรคหนึ่ง ต้องไม่มีการแสดงข้อความอันเป็นเท็จในสาระสําคัญ หรือปกปิดข้อความจริงอันเป็นสาระสําคัญที่ควรบอกให้แจ้ง" ข้อ ๓ ให้ยกเลิกแบบ 56-1 ท้ายประกาศคณะกรรมการกํากับตลาดทุน ที่ ทจ. 44/2556 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 22 ตุลาคม พ.ศ. 2556 ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทจ. 38/2559 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ (ฉบับที่ 8) ลงวันที่ 6 กันยายน พ.ศ. 2559 และให้ใช้แบบ 56-1 ท้ายประกาศนี้แทน ข้อ ๔ ให้บริษัทที่ออกหลักทรัพย์ที่มีหุ้นเป็นหลักทรัพย์จดทะเบียนในตลาดหลักทรัพย์แห่งประเทศไทย หรือที่ยื่นคําขออนุญาตเสนอขายหุ้นที่ออกใหม่ต่อประชาชนเป็นการทั่วไปเป็นครั้งแรก ก่อนวันที่ 1 มกราคม พ.ศ. 2561 สามารถจัดทําและส่งแบบแสดงรายการข้อมูลประจําปีตามแบบดังต่อไปนี้ (1) แบบ 56-1 ที่ถูกยกเลิกโดยประกาศนี้ สําหรับรอบระยะเวลาบัญชีสิ้นสุดก่อนวันที่ 31 ธันวาคม พ.ศ. 2561 (2) แบบ 56-1 ท้ายประกาศนี้ สําหรับรอบระยะเวลาบัญชีสิ้นสุด ณ วันที่ 31 ธันวาคม พ.ศ. 2561 โดยจะไม่เปิดเผยข้อมูลเกี่ยวกับผู้ที่ได้รับมอบหมายให้รับผิดชอบสูงสุดในสายงานบัญชีและการเงิน และผู้ที่ได้รับมอบหมายให้รับผิดชอบโดยตรงในการควบคุมดูแลการทําบัญชี ก็ได้ข้อ ๕ ให้บริษัทที่ออกหลักทรัพย์ที่ยื่นคําขออนุญาตเสนอขายหุ้นที่ออกใหม่ต่อประชาชนเป็นการทั่วไปเป็นครั้งแรก ตั้งแต่วันที่ 1 มกราคม พ.ศ. 2561 เป็นต้นไป สามารถจัดทําและส่งแบบแสดงรายการข้อมูลประจําปี ตามแบบ 56-1 ที่ถูกยกเลิกโดยประกาศนี้ สําหรับรอบระยะเวลาบัญชีสิ้นสุดก่อนวันที่ 31 ธันวาคม พ.ศ. 2561 ก็ได้ โดยต้องเปิดเผยข้อมูลเกี่ยวกับผู้ที่ได้รับมอบหมายให้รับผิดชอบสูงสุดในสายงานบัญชีและการเงิน และผู้ที่ได้รับมอบหมายให้รับผิดชอบโดยตรงในการควบคุมดูแลการทําบัญชีในแบบดังกล่าวด้วยข้อ ๖ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2561 เป็นต้นไป ผู้มีอํานาจลงนาม - ประกาศ ณ วันที่ 18 เมษายน พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน